《龙舒朱献宾主汉阳簿弃官以归予亦不合丐去为》
宋代·王阮

浪作鸾栖去，惊随鹤怨还。
无心汉江水，有节皖公山。
此事真堪话，诸公宁厚颜。
嗟予亦兴尽，昨夜已投闲。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。